กรมบัญชีกลางยันเงินบัตรสวัสดิการรัฐ500ไม่ดึงกลับแและคงอยู่ในบัตรตลอดไป
กรมบัญชีกลางยืนยันไม่มีการดึงเงินของขวัญปีใหม่ 500 บาท ในบัตรสวัสดิการแห่งรัฐกลับ เผยเงินจะยังคงอยู่ในบัตรตลอดไป ไม่จำกัดเวลาในการใช้
10 ธ.ค. 2561

กรมบัญชีกลางยืนยันไม่มีการดึงเงินของขวัญปีใหม่ 500 บาท ในบัตรสวัสดิการแห่งรัฐกลับ เผยเงินจะยังคงอยู่ในบัตรตลอดไป ไม่จำกัดเวลาในการใช้
เมื่อวันที่ 10 ธ.ค. กรมบัญชีกลางได้ชี้แจงว่า ตามที่รัฐบาลโอนเงินของขวัญปีใหม่เข้ากระเป๋าเงินอิเล็กทรอนิกส์ (e-money) ในบัตรสวัสดิการแห่งรัฐให้แก่ผู้มีสิทธิ 11 ล้านคน คนละ 500 บาท ระหว่าง 8-10 ธ.ค. 61นั้น
เงินในกระเป๋าอิเล็กทรอนิกส์ดังกล่าว จะไม่จำกัดเวลาในการใช้ ไม่มีการดึงเงินกลับ ซึ่งจะแตกต่างจากวงเงินสวัสดิการซื้อสินค้าธงฟ้า 200/300 บาท ซึ่งต้องใช้จ่ายภายในเดือน
ดังนั้น ผู้มีสิทธิไม่จำเป็นต้องถอนเงินตอนนี้ เงินของขวัญ 500 บาท ก็จะคงอยู่ในบัตรตลอดไป จนกว่าผู้มีสิทธิมีความจำเป็นต้องใช้ โดยสามารถกดเป็นเงินสดผ่านตู้ ATM กรุงไทย ถอนเงินจากบัตรที่สาขาธนาคารกรุงไทย หรือใช้จ่ายเงินดังกล่าวที่ร้านธงฟ้า รวมทั้งร้านค้าเอกชนอื่นที่รับบัตรสวัสดิการ